Donald Tramp Saudiya Arabistoni podshohini neft qazib olish hajmini oshirishga ko‘ndirdi

Saudiya Arabistoni neft qazib olish hajmini kuniga 2 million barrelgacha ko‘tarishga rozi bo‘ldi. Bu haqda AQSH prezidenti Donald Tramp Twitter’dagi sahifasida ma’lum qildi.

“Hozirgina Saudiya podshohi Salmon bir Abdul Aziz as-Saud bilan gaplashdim hamda unga Venesuela va Erondagi inqiroz va muammolar sabab Saudiya Arabistonidan neft qazib olish hajmini oshirishni so‘rayotganimni tushuntirdim”, — deb yozdi Amerika yetakchisi.
Bir hafta avval OPЕK+ mamlakatlari neft qazib olish hajmini qisqartirish bo‘yicha kelishuvni saqlab qolishga tayyor ekanliklarini tasdiqlashgan edi. Qazib olish hajmini faqat ikkinchi yarim yillikda, hozirgi darajadan 1 million barrelgacha ko‘proq darajada oshirish niyati bor edi.